‏‏כ"א אייר, תשע"ט

‏26 מאי, 2019

**קול קורא מס' 21/6.19 למלגות ע"ש זלמן ארן לדוקטורנטים מצטיינים בחינוך**

**לשנת 2019**

1. **רקע**

תכנית "מלגות המדען הראשי לדוקטורנטים מצטיינים בחינוך" (להלן התכנית) הינה תכנית המופעלת על-ידי משרד החינוך באמצעות לשכת המדען הראשי. מטרת התכנית פיתוח תשתיות ידע עדכניות אשר יתנו מענה לאתגרי המעשה החינוכי במאה ה- 21 ויתמכו בקידום מדיניות משרד החינוך.

התכנית יוצאת מנקודת הנחה כי ערוץ מרכזי לפיתוח ידע חדש בתחום החינוך הוא באמצעות עבודות דוקטורט. לשם כך, התכנית שמה למטרה להשקיע בדוקטורנטים מצטיינים באמצעות הענקת מלגות קיום אשר תאפשר להם להקדיש את עיקר זמנם למחקר.

למטרה זאת, מייעדת לשכת המדען הראשי לשנת 2019 מלגות קיום בסך 250,000 ₪ כל אחת, המתחלקות על פני שלוש שנים.

מוזמנים להגיש דוקטורנטים אשר עוסקים בנושאים רלוונטיים למערכת החינוך, בהתאם לתכנית הרב שנתית של משרד החינוך המעודכנת לשנה"ל תש“פ (בקישור [כאן](http://matana.education.gov.il/%D7%A2%D7%9E%D7%95%D7%93_%D7%A8%D7%90%D7%A9%D7%99)), ואשר לממצאי מחקרם פוטנציאל יישומי במערכת.

1. **הגשת ההצעות:**
   1. טופס ההגשה והמסמכים הנלווים יוגשו בשלושה עותקים קשיחים ועל-גביי התקן אחסון נייד באמצעות הרשות המוסמכת של המוסד, ותהיינה חתומות על ידי מורשי החתימה של המוסד ועל ידי המועמד, בצירוף חותמת המוסד.
   2. הנחיות להגשת ההצעה:

הצעות בהתאם לדרישות הקול קורא יש לשלוח אל:

**משרד החינוך**

**אגף רכש, מכרזים והתקשרויות**

**"תיבת המכרזים"**

**רח' שבטי ישראל 34**

**ירושלים 9510557**

ההצעות יוגשו במעטפה סגורה, אשר יירשם עליה "קול קורא מס' 21/6.19 מלגות דוקטורנטים בחינוך לשנת 2019".

* 1. ההצעות תוגשנה למשרד, באמצעות הרשות המוסמכת של המוסד לא יאוחר **מיום שני, ב' באלול תשע"ט, ה- 2.9.2019, עד השעה 11:00.** באחריות המציע לדאוג כי הצעתו תגיע במועד למשרדי אגף רכש, מכרזים והתקשרויות, תירשם ותוכנס לתיבת המכרזים.
  2. **הצעה שלא תגיע במועד לתיבת המכרזים אלא תגיע לגורם אחר במשרד החינוך, או הצעה שתימסר בפקס או בדואר אלקטרוני בלבד, לא תילקח בחשבון.** **הצעה שתגיע לאחר המועד האחרון להגשת ההצעות, לא תובא לדיון ותיפסל על הסף.**
  3. במידה והמציע מחליט לשלוח את ההצעה באמצעות שליח (לרבות באמצעות חברת דואר ישראל), עליו לוודא שזו הגיעה, נרשמה והוכנסה לתיבת המכרזים במועד. על המציע להיות ער לכך שאין המשרד אחראי להכנסתה של ההצעה לתיבת המכרזים. הצעה שתתקבל במשרד, גם אם לפני המועד האחרון להגשת הצעות, אולם מסיבה כלשהי לא תוכנס לתיבת המכרזים, תיפסל כהצעה שלא התקבלה במועד.
  4. לתשומת לב מגישי ההצעות, בכניסה לבניין מתקיימים סדרי אבטחה ובדיקת תעודות אישיות, קיימת בעיית חניה בסביבה, הפרעות כלליות בתנועה וכדומה אשר עלולים לגרום לעיכוב בכניסה. לפיכך, על המציעים לקחת זאת בחשבון על מנת לוודא הגעה במועד לתיבת המכרזים.

1. **שאלות ופניות:**

נציגת המשרד לקול קורא זה הינה ד"ר אודט סלע, ואליה יש להפנות את כל השאלות והבירורים. **ניתן לשלוח את השאלות בכתב בלבד עד ל-7.8.2019 בשעה 14:00 לכתובת דוא"ל**[**odettese@education.gov.il**](mailto:odettese@education.gov.il)**תוך ציון שם הפונה.** באחריות הפונה לוודא כי השאלות הגיעו אל נציג המשרד. לא תהיה אפשרות אחרת לקבלת מידע או לברר פרטים כלשהם בהקשר לקול קורא זה לאחר המועד האחרון למשלוח השאלות. סיכום השאלות והתשובות יפורסם באתר האינטרנט של לשכת המדען הראשי: [WWW.EDUCATION.GOV.IL/SCIENTIST](http://WWW.EDUCATION.GOV.IL/SCIENTIST)

**לשכת המדען תשיב על שאלות אשר יופנו בכתב עד למועד הנקוב בסעיף זה.**

המשרד שומר לעצמו את הזכות להימנע מלהשיב לגופה של שאלה אם ימצא כי מתן מענה לשאלה עלול לסכל או לפגוע בהליך הקול הקורא או בתכליתו.

להלן תיאור המבנה להגשה של שאלות ובקשות הבהרה:

|  |  |
| --- | --- |
| הסעיף בקול קורא | פירוט השאלה / בקשת ההבהרה |
|  |  |
|  |  |

1. **תנאי סף להגשת הצעה**

רשאים להגיש הצעות לקול הקורא מוסדות והמועמדים הלומדים בהם העומדים בכל תנאי הסף שלהלן:

* 1. המוסד המגיש הוא מוסד מוכר להשכלה גבוהה, כמשמעותו בחוק במועצה להשכלה גבוהה, התשי"ח – 1958, המעניק תואר שלישי.
  2. המועמד הינו אזרח ישראלי או תושב קבע או בעל מעמד עולה (כמוגדר במשרד הפנים) או בעל מעמד אזרח עולה (כמוגדר במשרד לקליטת עלייה).
  3. המועמד הינו סטודנט מן המניין הלומד לקראת תואר שלישי במועד האחרון להגשת הצעות לקול קורא זה.
  4. המועמד סיים את לימודיו לתואר שני בהצטיינות (בהתאם לכללי המוסד בו למד המועמד) או מועמד במסלול הישיר לדוקטורט.
  5. המועמד קיבל אישור לתכנית המחקר על ידי המוסד בו הוא לומד.
  6. למועמד יתרת לימודים של שנתיים לפחות על לסיום עבודת המחקר.
  7. התחום בו עוסקת תכנית המחקר של המועמד המוצגת במסגרת ההצעה נוגעת ישירות לאחד או יותר מיעדי התכנית הרב שנתית של המשרד כפי שזו מופיעה בקישור [כאן](http://matana.education.gov.il/%D7%A2%D7%9E%D7%95%D7%93_%D7%A8%D7%90%D7%A9%D7%99) וכוללת היבטים יישומיים.
  8. כל מוסד אקדמי יוכל להגיש עד שלושה מועמדים מטעמו.

1. **תנאי ביצוע:**
   1. המוסדות והזוכים במלגה (להלן גם "מלגאים") יתחייבו כדלהלן (הערה: התחייבות הזוכים תעשה באמצעות המוסד): לפעול בהתאם לקבוע בקול קורא זה, בהתאם לתנאי הסכם ההתקשרות בין משרד החינוך למוסד המצורף כנספח ג' לקול הקורא, וכן בהתאם לנהלי העבודה של המשרד המצורפים כנספח א' לחוזה.
   2. המלגה תינתן רק עד פרק הזמן הנותר לסיום הדוקטורט ואישורה ובאופן יחסי לתקופה שאושרה.
   3. תכנית המחקר צפויה להתפרס על פני תקופה שלא תעלה על ארבע שנים עד למועד סיומה והגשתה. כל הארכה או קיצור של פרק זמן זה טעון אישור של המדען הראשי. יש להדגיש כי מימון יינתן לתקופה מרבית של שלוש שנים מתוך פרק זמן זה.
   4. מילגאי יוכל לבחור בין שני מסלולים לקבלת מלגה:
      1. מסלול מלגה מלאה (250,000 ₪) - מלגאי יקדיש את עיקר זמנו למחקר שאושר לו במסגרת הקול הקורא, ולא יעבוד בעבור תמורה כספית או תמורה בשווי כסף, למעט, עבודה בשכר בהיקף שלא יעלה על 8 שעות שבועיות בסמסטר בתפקידי הוראה או הדרכה במוסד בו הוא לומד, במוסד להכשרת עובדי הוראה או במסגרת מערכת החינוך.
      2. מסלול חצי מלגה (125,000 ₪) – מלגאי יוכל לעבוד ב- 50% משרה בתפקידי הוראה או הדרכה במוסד בו הוא לומד, במוסד להכשרת עובדי הוראה או במסגרת מערכת החינוך.

במידה ומלגאי התחייב לשנת הלימודים למוסד כלשהו בטרם התקבלה הודעה על זכייה במלגה, יוכל לבקש דחייה במועד הפעלת המלגה לסוף שנת הלימודים תשע"ט בכפוף להוראת סעיפים 5.3 ו- 5.4.

* 1. כחלק מתנאי קבלת המלגה, המלגאי יבצע עבור משרד החינוך שתי סקירות (סקירת ספרות מחקרית או סקירת מדיניות) העוסקות בתחום מחקרו או בתחומים משיקים, בהיקף עד 15 עמודים (לא כולל רשימת המקורות). השאלות עליהן תענינה הסקירות ייקבעו ע"י לשכת המדען הראשי. הסקירה תכלול סיכום אינטגרטיבי של הספרות תוך הבאת בקורת (תיאורטית, מתודולוגית ואחרת). סקירות הספרות יוגשו בתום השנה הראשונה והשנייה להפעלת המלגה. אישור לשכת המדען הראשי להשלמת הביצוע של הסקירה לאחר תיקון הערות אם ניתנו יהווה תנאי להמשך קבלת המלגה.
  2. במסגרת תכנית המלגות, יוזמן מלגאי למספר פגישות עם מקבלי החלטות במשרד אשר יתמקדו בשאלת קידום השותפות בין חוקרים לבין מקבלי החלטות במשרד החינוך ואנשי חינוך בשדה.
  3. דו"ח התקדמות של המלגאי יוגש בתום השנה הראשונה ובתום השנה השנייה בחתימת המנחה/ים. עם אישור קבלת התואר, תוגש עבודת הדוקטורט על-ידי המלגאי והמנחה/ים. אישור המשרד לדו"חות השנתיים הן של המנחה והן של המלגאי יהוו תנאי להמשך ההתקשרות.
  4. המלגאי יציג את מחקרו בפני נציגי משרד החינוך לאחר הגשת עבודת הדוקטורט.
  5. מלגאי היוצא להפסקה בעבודת המחקר העולה על 3 חודשים רצופים, יבקש את אישור המשרד ובהתאם יתוקנו מועדי ההתחייבויות המפורטות בקול קורא זה ומועדי התשלום בהתאמה.
  6. מלגאי רשאי לקבל מלגות נוספות או פרסי הצטיינות בגין הישגים אקדמיים למעט ממשרד ממשלתי עד לתקרה הנהוגה במוסד ובהתאם לתקנון המוסד. לא יאושר כפל מלגות קיום. בכל מקרה, על המוסד להודיע למשרד מראש ובכתב על כל תשלום נוסף מגורמים אחרים ולקבל את אישורו.
  7. המוסד יעביר למלגאי את כל סכום המלגה המוענק לו מטעם המשרד, ולא ינכה ו/או יקזז ממנו סכום כלשהו המגיע לו מהמלגאי.

1. **אמות מידה להערכת ההצעות:**
   1. ההצעות תעבורנה הליך של מיון, בדיקה והערכה על ידי לשכת המדען הראשי.
   2. בשלב הראשון תיבדק עמידת ההצעות בתנאי הסף (סעיף 4 לעיל). רק הצעות אשר נמצאו עומדות בתנאי הסף, יועברו לשלב השני של השיפוט.
   3. השלב השני של שיפוט ההצעות יעשה בשני חלקים:
2. מגישי ההצעות יוזמנו להציג את המחקר בפני צוות שיפוט המורכב מבעלי תפקידים במשרד ולענות על שאלות הבהרה בנוגע להצעתם. הציון שיינתן לכל הצעה על-ידי צוות זה יהווה 45% מסך הציון הכולל.

הקריטריונים עליהם יתבסס השיפוט על-ידי צוות שיפוט זה הם:

1. תרומה של המחקר לאתגרים עכשוויים של מערכת החינוך כפי שאלו מוגדרים בתוכנית האסטרטגית של המשרד (70%).
2. מידת היישימות של מסקנות המחקר במערכת החינוך (30%).
3. צוות שיפוט נוסף יורכב מאנשי אקדמיה. הציון שיינתן לכל הצעה על-ידי צוות זה יהווה 45% מסך הציון הכולל. הקריטריונים שעליהם יתבסס השיפוט על-ידי צוות זה הם:
4. מצוינות מדעית (50%).
5. חדשנות ומקוריות (50%).
6. צוות לשכת המדען הראשי יעריך את פוטנציאל המועמד כתלמיד מחקר: הישגי המועמד/ת בלימודים קודמים (ציונים, פרסים, מאמרים, המלצות וכו'). הציון שיינתן לכל הצעה על-ידי צוות זה יהווה 10% מהציון הכולל.
7. בונוס של 10 נקודות יינתן להצעות בתחומים שטרם זכו לתמיכה באמצעות מלגות על ידי לשכת המדען הראשי. את נושאי ההצעות בשנים עברו ניתן לראות באתר לשכת המדען הראשי בקישור [כאן](http://edu.gov.il/sites/ChiefScientist/ongoingresearches/scholarship/Pages/phd-sholarship.aspx).
   1. המלצות צוותי השיפוט אשר יתוכללו על-ידי לשכת המדען הראשי יובאו לאישור ועדת המכרזים.
   2. הבחירה תיעשה רק על פי קריטריונים אלה, ללא קשר למספר הזוכים באותו מוסד או במוסדות אחרים.
8. **הגשת ההצעות:**

ההצעות יוגשו על גביי טופס ההגשה המצורף כנספח א' לקול הקורא. הטופס ימולא בהדפסה ולא בכתב יד. לטופס יצורפו המסמכים הבאים:

* 1. צילום תעודת זהות / מסמך המעיד על היות המועמד אזרח ישראלי, תושב קבע או בעל מעמד עולה (כמוגדר במשרד הפנים) או בעל מעמד אזרח עולה (כמוגדר במשרד לקליטת עלייה).
  2. אישור לימודים מהמוסד בו מבצע המועמד את מחקרו.
  3. תכנית המחקר לדוקטורט (בעברית בלבד. לא יתקבלו תכניות בשפה האנגלית).
  4. אישור המנחה לתכנית המחקר.
  5. אישור המוסד לתכנית המחקר.
  6. קורות חיים של המועמד.
  7. חיבור בן עמוד (בעברית) המפרט ומרחיב באשר ליישומים החינוכיים האפשריים של ממצאי המחקר.
  8. רשימת פרסומים ועבודות מחקר של המועמד, ככל שישנן.
  9. העתקי תעודות לתארים אקדמיים של המועמד.
  10. גיליונות ציונים של המועמד מלימודי התואר הראשון והשני. מועמדים הלומדים במסלול ישיר לתואר שלישי – יצרפו גיליונות ציונים לתואר ראשון.
  11. שני מכתבי המלצה מאנשי אקדמיה המכירים את המועמדים (לפחות אחד מהם יהיה של מנחה התזה בתואר השני, אם אין מדובר בתלמיד במסלול ישיר, ואחד של מנחה הדוקטורט), בה יעידו על כישורי המועמד בהיבטים הבאים:   
      1. יכולות אקדמיות של המועמד   
      2. התרומה הפוטנציאלית של המחקר לעולם הידע החינוכי

**מכתבי ההמלצה ישלחו ישירות לכתובת המייל הבאה:** [**odettese@education.gov.il**](mailto:odettese@education.gov.il) **תוך ציון שם המועמד בכותרת.**

* 1. הצהרת התחייבות של המוסד המצורפת בנספח ב' לקול הקורא, כולל פרטי איש קשר מטעם המוסד.

1. **תנאי ביצוע ההתקשרות לקבלת המלגה:**
   1. המשרד רשאי לבחור זוכים עד לגובה התקציב העומד לרשותו.
   2. המשרד רשאי לבחור שלא לבחור זוכים כלל, לפי שיקול דעתו.
   3. ביצוע ההתקשרות בהתאם לקול קורא זה מותנה בזמינות תקציבית.
   4. הוחלט להעניק מלגה למלגאי, ייחתם הסכם התקשרות המצורף כנספח ג' לקול הקורא בין המשרד ובין המוסד שבו לומד המלגאי בגין המלגה.
   5. לעניין קול קורא זה מודגש ש"קבלת מלגה" פירושה תשלום סכום המלגה למוסד שבו לומד המלגאי.
   6. עם החתימה על ההסכם יפקיד המוסד הוראת קיזוז על סכום המהווה 5% מסכום התמורה המשולם על ידי המשרד, כביטחון למילוי התחייבויות המוסד, הכול בהתאם להוראה 7.7.1 להוראות התכ"ם לעניין ערבויות ולדרישות המופיעות לעניין זה בהסכם ההתקשרות בנספח ג' לקול הקורא. המצאת הוראת הקיזוז הינה תנאי מוקדם לכניסתו לתוקף של הסכם ההתקשרות.
   7. המוסד אינו רשאי להעביר או להמחות לאחר את זכויותיו לפי קול קורא זה, כולן או חלקן.
   8. מועד תחילת ההתקשרות ייקבע בהסכמה בין הצדדים. המועד הצפוי להפעלת המלגה: דצמבר 2019.
   9. המלגאי יגיש למשרד החינוך דיווחים וסקירות ספרות בהתאם ללוח הזמנים המופיע בנספח א' לחוזה ותשלום המלגה יועבר למוסד בכפוף לביצוע ובתום אבן הדרך שנקבעה בנספח א' לחוזה.
   10. המשרד רשאי, בכל עת, בהודעה שתפורסם, להקדים או לדחות את המועד האחרון להגשת בקשות, וכן לשנות מועדים ותנאים אחרים הנוגעים לקול הקורא על פי שיקול דעתו.
2. **זכויות המשרד:**
   1. המשרד רשאי לבטל את הקול הקורא או לפרסם קול קורא חדש על פי החלטתו ללא מתן הסברים כלשהם למבקשים או לכל גורם אחר וללא הודעה מוקדמת.
   2. חתימת המוסד על הסכם ההתקשרות וכל המסמכים הנדרשים, מהווים תנאי מוקדם לחתימה על הסכם התקשרות מצד משרד החינוך. לא חתם המוסד על הסכם ההתקשרות או לא מילא אחר דרישות אחרות הנגזרות מהזכייה בקול הקורא – רשאי המשרד לבטל את זכייתו בקול הקורא. במקרה כזה, יהא המשרד רשאי להכריז על הצעה אחרת כזוכה.
   3. אין באמור לעיל כדי לפגוע בזכויות המשרד לפי חוק חובת המכרזים, ה'תשנ"ב – 1992 או תקנותיו או לפי כל דין אחר.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **נספח א'**  **טופס מועמדות לתכנית מלגות קיום לדוקטורנטים מצטיינים**   |  |  |  |  |  | | --- | --- | --- | --- | --- | | **א. פרטים אישיים** |  |  | |  | | שם המועמד: |  | | | | | כתובת: |  | | | | | דואר אלקטרוני: |  | | | | | מספר תעודת זהות (כולל ספרת ביקורת): |  | | | | | מספר טלפון נייד: |  | | | | | תאריך לידה: |  | | | | | תאריך עליה (אם קיים): |  | | | | | מין: | זכר/נקבה | | | | | תושבות (עפ"י משרד הפנים/ כמוגדר במשרד לקליטת עלייה): | אזרח / תושב קבע/עולה | | | | | מועמד למסלול | 󠆀 | | 󠆀 | | | מלגה מלאה | | חצי מלגה | | | | | | | |
| **ב. ניסיון מקצועי** |  |  |  |  | |
| 1. ניסיון באקדמיה (מחקר והדרכה) | | | | | |
| שנים | התמחות | | | מוסד וכתובתו | |
|  |  | | |  | |
|  |  | | |  | |
|  |  | | |  | |
|  |  |  |  |  | |
| **ג. השכלה** |  |  |  |  | |
| **תואר** | **ממוצע ציונים** | **מוסד** | | | |
| תואר ראשון |  |  | | | |
| תואר שני |  |  | | | |
| תואר שלישי | \_\_\_\_\_\_\_ |  | | | |
| * מסלול ישיר לדוקטורט – אם כן, יש לציין רק ממוצע ציוני לתואר ראשון   **ד. מידע נוסף**   |  |  | | --- | --- | | נושא המחקר בעברית: |  | | תאריך התחלת הלימודים |  | | סטטוס תכנית מחקר: |  | | מועד אישור/ הגשת תכנית המחקר: |  | | שמות המנחה/ מנחים: |  | | דואר אלקטרוני של המנחה/מנחים: |  | | מחלקתו של המנחה/מנחים: |  | | מוסד המחקר של המנחה/מנחים: |  | | | | | | |
|  |  |  |  |  | |
| **ה. מימון נוסף** |  |  |  |  | |
| מלגות נוספות לרבות מקורות ממשלתיים- נא ציין את הסכום והמקור: | | | | | |
|  | | | | | |
|  |  |  |  | |  |
| **ו. עיסוק מקצועי מחוץ לאוניברסיטה** | | | | | |
|  |  |  |  |  | |
|  | | | | | |
|  | | | | | |

**הנני מצהיר כי כל הפרטים בהצעה זו מלאים, נכונים ומדויקים.**

**כמו כן הנני מתחייב להודיע על כל שינוי שיחול בפרטים שנרשמו.**

תאריך: **\_\_\_\_\_\_\_\_\_\_\_\_\_\_\_\_\_\_\_\_\_\_\_\_** חתימת המועמד: **\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**מורשה חתימה מטעם המוסד האחראי – מגיש ההצעה:**

שם תפקיד תעודת זהות חתימה + חותמת המוסד תאריך

**נספח ב'**

**לכבוד**

**המדען הראשי**

**משרד החינוך**

שלום רב,

**הנדון: מלגות לדוקטורנטים**

בשם האוניברסיטה אני מביע הסכמה להשתתף במפעל מלגות הקיום בתחום החינוך ובנושאים רלבנטיים לחינוך, שיוזם המדען הראשי של משרד החינוך, כפי שתואר בקול הקורא מיום \_\_\_\_\_\_\_\_\_\_\_\_

אנו מקבלים את אופן ניהול מפעל המלגות כפי שהוסבר במסמך הנ"ל ואת התנאים שנקבעו על ידי משרד החינוך להשתתפות מוסדנו, המפורטים בסעיפים 1 – 7 שלהלן:

1. האוניברסיטה תשלם מלגות קיום לדוקטורנטים אשר יבחרו על ידי משרד החינוך על פי המלצת צוות מומחים שייקבע על-ידי לשכת המדען הראשי.   
   הסכומים ישולמו על פי הכללים שנקבעו על ידי משרד החינוך, בתשלומים חודשיים שווים למשך פרק הזמן שיקבע על ידי המשרד.
2. האוניברסיטה תעביר למדען הראשי, דיווח התקדמות בעבודת המחקר של הדוקטורנט, חתומה על ידו, על ידי מנחה העבודה והיחידה לתלמידי מחקר בהתאם לאבני הדרך המופיעות בנספח א' לחוזה. המשרד יעביר את הכספים בהתאם לאבני הדרך שנקבעו בנספח א' לחוזה.
3. מצא המדען הראשי כי הדוקטורנט אינו עומד בתנאים שנקבעו למתן המלגה, מפאת עיכובים בהתקדמות, אי הגשת סקירת הספרות במועדן או מסיבה אחרת, תודיע על כך לאוניברסיטה ותיתן לדוקטורנט שהות של 30 יום לתקן ו/או להציג מסמכים המעידים על עמידתו בתנאי המלגה. במידה ולא פעל כך, יורה המדען הראשי לאוניברסיטה להשהות/להפסיק את מתן המלגה. האוניברסיטה תודיע על כך, למקבל המלגה תוך שבוע ימים מיום קבלת מכתבו של המדען הראשי, ותפסיק את תשלומי המלגה לא יאוחר מ- 30 יום מיום מסירת ההודעה למקבל המלגה.
4. מצאה האוניברסיטה כי יש עילה להשהות/להפסיק את מתן המלגה, תודיע על כך למדען הראשי ותביא בפניו בכתב את הנימוקים שבגינם יש ברצונה להשהות/להפסיק התשלומים. כל עוד לא אישר המדען הראשי את ההשהיה/הפסקה של המלגה, תשולם המלגה כסדרה. עיכב המדען הראשי את אישורו יותר מ- 30 יום ממועד קבלת ההודעה, תהיה האוניברסיטה רשאית להשהות את התשלומים עד לבירור עם המדען הראשי וקבלת אישורו.
5. משרד החינוך אינו מתחייב להעניק לתלמידי האוניברסיטה מספר מסוים של מלגות. המשרד רשאי שלא להעניק כלל מלגות לתלמידי האוניברסיטה אם מועמדיה לא יימצאו זכאים לכך.

בברכה,

פרטי איש/אשת קשר מטעם רשות המחקר:

שם מלא: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

תפקיד: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

מען אלקטרוני: \_\_\_\_\_\_\_\_\_\_\_\_\_\_\_\_\_\_\_\_

מספר טלפון: \_\_\_\_\_\_\_\_\_\_\_\_\_\_\_\_\_\_\_\_\_\_

נספח ג'

הסכם

שנחתם ביום \_\_\_\_\_\_\_\_ בחודש \_\_\_\_\_\_\_\_ 2018 בירושלים

**בין**

***בין מדינת ישראל באמצעות ממשלת ישראל המיוצגת על ידי*** *לשכת המדען הראשי וסגן חשב משרד החינוך* ***(להלן: "****המשרד****") המורשים לחתום בשם המדינה על פי הרשאות שפורסמו בילקוט הפרסומים***

**לבין**

(להלן "המוסד")

הואיל ומשרד החינוך מעוניין לפתח עתודות של חוקרים בתחום החינוך והדיסציפלינות

התורמות לגוף הידע בחינוך, באמצעות הענקת מלגות קיום לדוקטורנטים

מצטיינים;

והואיל והמוסד מצהיר, כי הוא נכון להעניק את המלגה לדוקטורנטים מצטיינים כפי

שנבחרו על ידי המשרד ועל פי תנאיו;

והואיל והמדינה מסכימה להתקשר עם המוסד לצורך תשלום המלגות לאחר

שההתקשרות אושרה על ידי ועדת מכרזים ביום ­ .

לכן הוסכם בין הצדדים כלהלן:

1. המבוא להסכם זה על נספחיו מהווה חלק בלתי נפרד ממנו ודינו לכל דבר ועניין כדין החוזה גופו.
2. במקרה של סתירה בין הוראות ההסכם להוראות הנספחים יגברו הוראות ההסכם.
3. נושא המחקר כפי שהוא מופיע בהצעת המחקר מהווה חלק בלתי נפרד מתנאי ההסכם וחריגה מהותית ממנו בהם דינה יהא כדין אי-עמידה בכל סעיף או תנאי אחר בהסכם.
4. המוסד יחתים את הזוכה במלגה על כתב התחייבות לפיו הדוקטורנט מקבל על עצמו לקיים את ההתחייבויות, המפורטות בקול הקורא מיום 19 במאי 2019 (וכן מקבל על עצמו לקיים את התנאים המפורטים בהסכם זה). העתק מכתב ההתחייבות יוגש ללשכת המדען הראשי.
5. המוסד מצהיר כי יש לו התשתית הדרושה בתחום העיסוק של המחקר הכוללת ציוד, כוח אדם וידע, אשר תעמוד לרשות הדוקטורנט במהלך תקופת ההסכם וכי הוא יאפשר לדוקטורנט לבצע את המחקר בהתאם לתנאי הסכם זה על נספחיו ויספק לו את התשתית, הציוד וכוח אדם הדרושים.
6. על הדוקטורנט ליידע בהקדם את משרד החינוך במידה וזכה במלגה נוספת, לאחר שקיבל מלגת קיום מאת משרד החינוך.
7. הדוקטורנט יצהיר כי למיטב ידיעתו ביצוע המחקר אינו מפר זכויות קניין רוחני של צד שלישי כלשהו.
8. משרד החינוך יעביר למוסד סכומים עבור תשלום מלגות לדוקטורנטים כמפורט בנספח א' של הסכם זה, בהתאם ללוח הזמנים המפורט שם.
9. המוסד מתחייב לשלם לדוקטורנט את מלוא כספי המלגה שהתקבלו אצלו מהמשרד במועדים שנקבעו ואשר מפורטים בנספח א'. זאת, בכפוף לתנאים שנקבעו בקול הקורא מתאריך 19.5.19.
10. א. הסכם זה הוא לתקופה המתחילה ב – 1.12.2019 ומסתיימת ב – 31.11.2022.

ב. הצדדים רשאים להאריך את ההתקשרות לתקופה נוספת, בכפיפות להוראות

חוק המכרזים התשנ"ב 1992, ובכפיפות להוראות החשב הכללי במשרד האוצר.

1. בסך הכל ישלם המשרד למוסד על פי אבני הדרך ועל פי דו"ח המפרט את ההתקדמות בביצוע עבודת הדוקטורט, זאת, כנדרש בקול הקורא (נספח א' להסכם). התשלום יועבר לאחר שהמשרד יאשר את החשבונות ואת הדו"ח בהתאם ללוח הזמנים לתשלום המלגה (נספח א').

אגף הכספים במשרד ישלם למוסד 30 יום ועד 60 יום מקבלת החשבון על פי אישור מטעם לשכת המדען הראשי שעבודת הדוקטורט מתקדמת כמתוכנן.

1. המשרד רשאי לעכב את תשלום המלגה אם החליט לבצע בדיקה כספית או מקצועית; במקרה זה, ישולם הסכום לאותו מועד תוך 30 יום לאחר שהמשרד אישר בעקבות הבדיקה כי הדוקטורנט והמוסד עמדו בכל תנאי הקול הקורא והוראות הסכם זה, אך לא לפני המועדים לתשלום המלגה הקבועים בלוח הזמנים לתשלום המלגה נספח א'. החליט המשרד כאמור, יודיע על כך בהקדם האפשרי למוסד.
2. לא מילאו הדוקטורנט או המוסד התחייבות מהתחייבויותיהם לפי הסכם זה על נספחיו או מילאו אותה באיחור, המשרד לא יהא חייב בתשלום המלגה עד למילוי התחייבויות הדוקטורנט או המוסד, לפי העניין; למוסד או לדוקטורנט לא יהיו תביעות ו/או טענות נגד המשרד בגין אי השלמת תשלום המלגה כאמור והם ישאו בכל נזק אשר יגרם כתוצאה מכך.
3. בתום תקופת ההסכם יגיש המוסד למשרד החינוך העתק מעבודת הדוקטורט, לאחר אישורה, בצרוף אישורה על ידי המוסד.
4. המשרד יהיה רשאי לקזז את הסכומים ששולמו למוסד בגין המלגה או חלקם אם המוסד לא ימציא את עבודת המחקר המאושרת עד תום תקופת ההסכם.

1. **ידע, זכויות במחקר ופרסום**
2. פרשנות - בהסכם זה יהיו למונחים הבאים המשמעות שלהלן:

**זכויות קניין רוחני**- לרבות זכויות על פי חוק זכות יוצרים, 1911, ופקודת זכות יוצרים, 1924, זכויות לפי חוק הפטנטים, התשכ"ז – 1967, זכויות לפי פקודת סימני מסחר, תשל"ב – 1972, זכויות על פי פקודת הפטנטים והמדגמים, זכויות ב- "סוד מסחרי" לפי חוק עוולות מסחריות, התשנ"ט – 1999,חוק זכויות מטפחים של זני צמחים, התשל"ג – 1973 וזכויות אחרות במידע שאינו נחלת הכלל.

**תוצר ידע**- כל רעיון, ממצא, מסקנה, תוצאה, שיטה ואינפורמציה שאינם נחלת הכלל, שהם תוצאה של המחקר, בין אם יש בהם או עשויות להיות בהם זכויות קניין רוחני ובין אם לאו.

**הגנה על תוצר ידע** – כל שיטה חוקית להגנה על ידע באמצעות זכויות קניין רוחני בארץ או בחו"ל, לרבות הגשת בקשה לרישום תוצר הידע לפי חוק הפטנטים, התשכ"ז – 1967.

**רשיון שימוש** – חוזה המתיר שימוש בזכויות קניין רוחני בתוצר ידע.

**מוסד להעברה טכנולוגית** – תאגיד, אשר אחראי למסחור הקניין הרוחני של המוסד.

ב. זכויות קניין רוחני

* + 1. המוסד יודיע למשרד תוך זמן סביר על כל תוצר ידע, שעשוי להיות לו שימוש יישומי, ושניתן להגן עליו באמצעות זכויות קניין רוחני, ויפרט הפעולות שבכוונתו לנקוט בקשר לכך, בין בעצמו ובין באמצעות מוסד להעברה טכנולוגית.
    2. אם להערכת המוסד עשוי להיות לתוצר שימוש יישומי, יהיה על המוסד לנקוט באמצעים סבירים להגן על זכויותיו בתוצר הידע, כדי לפעול לניצול יעיל של תוצר ידע זה. הבעלות בתוצר הידע תוקנה למוסד או למוסד להעברה טכנולוגית בלבד, על פי תנאי הסכם זה. העברת בעלות בתוצר ידע או רישומו על שם צדשלישי שאיננו המוסד או המוסד להעברה טכנולוגית ייעשה רק באישור בכתב ומראש של המשרד בעקבות בקשה מנומקת.
    3. הגנה על תוצר הידע ומתן רשיונות שימוש בו ייעשו באופן שיקדם את הידע ויאפשר שימוש יישומי בו ובכפוף לזכויות המשרד והמדינה לפי הסכם זה.
    4. פעל המוסד להגן על תוצר הידע – יודיע על כך למשרד תוך זמן סביר ויעביר לידי המשרד את המסמכים המעידים כי קיימת הגנה על תוצר הידע, וכל מסמך אחר שיידרש על-ידי המשרד.
    5. רשיון שימוש בתוצר הידע לצד שלישי יבטיח כי מקבל הרשיון יפעל לניצול סביר של תוצר הידע, תוך זמן סביר, על בסיס תוכנית מימוש מוגדרת. רשיון השימוש יקנה למוסד או למוסד להעברה טכנולוגית, במידה של אי עמידה בתנאי זה, זכות לבטל את הרשיון או להקנות רשיון שימוש נוסף לצד רביעי לצורך מימוש הידע.
    6. המוסד ייתן עדיפות לאינטרס הציבורי בהפצת תוצר הידע, בשים לב לשוק הרלבנטי, בעת החלטה על היקף הרשיון ומידת בלעדיותו.
    7. המוסד יודיע למשרד תוך זמן סביר על מתן רישיון שימוש בידע בצירוף חוזה הרשיון וכל מסמך אחר הקשור אליו וכל מסמך שיידרש על-ידי המשרד.
    8. כל תמורה שהיא, במישרין או בעקיפין, בכסף או בשווה כסף, בגין רשיון שימוש בתוצר הידע, תועבר למוסד או למוסד להעברה טכנולוגית בלבד. מבלי לגרוע מהאמור, לא תועבר כל תמורה כספית לדוקטורנט או לצוות המחקר מצד שלישי, בגין ביצוע המחקר או הענקת רשיונות שימוש בתוצר הידע, שלא באמצעות המוסד או מוסד להעברה טכנולוגית.

ג. רשיון שימוש לא בלעדי בתוצר הידע למדינה

* + - 1. כל פעולה בתוצר הידע, לרבות ההגנה עליו ומתן רשיונות ביחס אליו, תהיה בכפוף לאמור בהסכם זה בכלל ולזכויות המדינה בתוצר הידע בפרט.
      2. המדינה תקבל ללא תמורה רישיון לא בלעדי, בלתי חוזר, לעשות שימוש בתוצר הידע, במישרין או באמצעות גורם אחר, לצרכים לאומיים; מובהר בזאת כי הקביעה מהם צרכים לאומיים תהיה בסמכות שר החינוך, שר המשפטים ושר האוצר. רשיון כאמור יוענק למדינה במקביל להודעה על פיתוח של תוצר ידע יישומי, כאמור בסעיף ב (2).
      3. הודיעה המדינה בהתאם לסעיף (2) לעיל, כי היא מעוניינת לעשות שימוש בתוצר הידע, יספק המוסד למדינה את כל המידע, המסמכים, המדגמים והתרשימים שיסייעו בהגנה על תוצר הידע ויחתום על כל מסמך שיידרש על-ידי המשרד לרבות כתבי ויתור, כתבי העברה, יפויי כוח וכיוצ"ב.

**16. סודיות ופרסום**

1. המשרד יהא רשאי לפרסם את ממצאי המחקר בכל דרך שתראה לו, ובלבד שבמסגרת הפרסום יאוזכר שמם של דוקטורנט והמוסד. במידה והדוקטורט ו/או המוסד טרם פרסמו את ממצאי המחקר, המשרד יפנה למוסד בכתב ויודיע על כוונתו לפרסם את הממצאים. למוסד תינתן שהות סבירה שלא תפחת מתשעים ימים על מנת להגן על ממצאי המחקר או לשכנע את המשרד כי פרסום כאמור יפגע בהגנה על ממצאי המחקר ו/או יפגע באפשרויות מסחור ממצאי המחקר ו/או יפגע בפרסומי החוקר או מכל סיבה סבירה אחרת. למען הסר ספק, לאחר פרסום ממצאי המחקר בידי המוסד רשאי המשרד לפרסמם כרצונו. מבלי לגרוע מכלליות האמור לעיל, פרסום חלקי של תוצאות המחקר ייעשה לאחר תיאום עם המוסד.
2. המשרד יהיה רשאי לפרסם את דבר זכייתו של הדוקטורנט במלגה עבור המחקר במסגרת הקול הקורא, בכל דרך שתראה לו. במסגרת הפרסום יהיה המשרד רשאי לציין את שם הדוקטורנט, המנחה, שם המחקר והמוסד, תאריכים הקשורים במימון וביצוע המחקר, סכום המימון הממשלתי שקיבל המחקר וכד'.
3. בכל פרסום פומבי שהוא יאזכרו המוסד, הדוקטורנט או כל גורם אחר מטעמם את מימון המשרד בנוסח הבא: "מחקר זה מומן על-ידי משרד החינוך", תוך ציון כי הממצאים והמסקנות הם על אחריות החוקרים בלבד.
4. הדוקטורנט או המוסד אינם רשאיים לפנות לכלי תקשורת בנושא ממצאי המחקר ללא אישור מראש ובכתב מלשכת המדען הראשי.
5. מבלי לגרוע מהאמור לעיל, הדוקטורנט רשאי לעשות בממצאי המחקר שימוש מדעי מקובל והמשרד לא יתנה את הפרסום מסיבות שאינן קשורות באיכות המחקר ותוצריו.
6. פרט לאמור לעיל, המוסד והדוקטורנט ישמרו בסודיות כל מידע ומסמך מכל סוג שהוא, שיגיע אליהם או לחוקריהם או לעובדיהם או למי מטעמם מהמשרד ומצהירים כי ידוע להם שאי מילוי ההתחייבויות על פי סעיף קטן זה מהווה עבירה לפי סעיף 118 לחוק העונשין, תשל"ז – 1997.
7. המוסד מתחייב להחתים כל מי שיקבל כל מידע או מסמך כאמור בסעיף ג' לעיל במסגרת ביצוע הסכם זה על הצהרת סודיות וכן להחתים אותם על הצהרה לפיה ידוע להם שאי מילוי ההתחייבויות על פי סעיף קטן זה מהווה עבירה לפי סעיף 118 לחוק העונשין, תשל"ז - 1997.

**17. הפסקת ההתקשרות**

1. הפסקת ההתקשרות -
   * + 1. הפרו הדוקטורנט או המוסד את ההסכם הפרה יסודית או הפרו אותו הפרה לא יסודית ולא תיקנו את ההפרה בתקופת הארכה שתינתן להם על-ידי המשרד בכתב, יהיה המשרד רשאי לבטל את ההסכם. למוסד תינתן תקופת הארכה בת 14 יום לערעור על החלטת המשרד לבטל את ההסכם.
       2. ביטל המשרד את ההסכם בהתאם להוראות סעיף (1) להלן, יחזיר המוסד את גובה המלגה שקיבל, ואשר לא שולמה לדוקטורנט, בצירוף הפרשי הצמדה; כן רשאי המשרד לדרוש מהמוסד או מהדוקטורנט, לפי העניין, השבת כל נזק או הוצאה שנגרמו לו כתוצאה מההפרה וזאת בנוסף לכל זכות או סעד שיעמדו למשרד לפי כל דין.
       3. דרש המשרד את החזר התמורה לפי הסכם זה, יעשה המוסד ככל יכולתו, כדי לגבות את סכומי התמורה אשר שולמו לדוקטורנט מכוח הסכם זה.
       4. הודיע המשרד למוסד ולדוקטורנט כי על אף ההפרה, הוא מעוניין להמשיך ולהעניק את המלגה בהתאם לתנאי הסכם זה, רשאי המשרד לעכב ביצוע כל תשלום עד לאחר שהדוקטורנט או המוסד, לפי העניין, ימלאו אחר כל הוראות הסכם זה ויתקנו את כל הטעון תיקון לשביעות רצון המשרד.
2. כוח עליון -
   * + 1. על אף האמור לעיל, המוסד או המשרד לא יהיו אחראים לעיכוב הביצוע או אי הביצוע של התחייבויותיהם לפי הוראות ההסכם, כולן או מקצתן, אם העיכוב או אי הביצוע הם תוצאה של כוח עליון.

בהסכם זה, "**כוח עליון**" משמעו - אירוע או גורם אשר בעת כריתת ההסכם, המוסד ו/או המשרד לא ידעו או חזו אותו מראש ו/או לא היה עליהם לדעת או לחזותו מראש, ו/או הוא אינו בשליטתם, והמונע באופן ישיר מהמוסד או מהמשרד למלא התחייבויותיהם על-פי ההסכם, כולן או מקצתן, ו/או גורם לכך שקיום ההסכם באותן נסיבות יהא בלתי אפשרי או שונה באופן יסודי ממה שהוסכם עליו בין הצדדים.

למען הסר ספק מובהר בזאת כי האירועים המפורטים להלן לא יחשבו לכוח עליון: שירות מילואים של הדוקטורנט או עובדים, שאינו במסגרת מצב מלחמה או גיוס כללי; שביתה או השבתה או עיצומים, למעט שביתה כללית וענפית.

* + - 1. הייתה ההפרה של ההסכם תוצאה של כוח עליון, ואירוע הכוח העליון נמשך שישה חודשים או יותר – רשאי יהיה המשרד להביא את ההסכם לסיומו.
      2. כל צד יודיע למשנהו על כל אירוע של כוח עליון מיד אם היוודע לו קרות האירוע.
      3. אירע אירוע המהווה כוח עליון כמשמעותו בסעיף זה ידונו הצדדים על האמצעים שיש לנקוט בכדי להקטין ו/או לצמצמם השפעת הכוח העליון על ביצוע ההסכם.

1. **יחסי המשרד עם הדוקטורנט ו/או המוסד**
2. מובהר בזאת כי המוסד ו/או הדוקטורנט משמשים כקבלן עצמאי לצורך ביצוע המחקר, ועליהם בלבד תחול האחריות על פי דין בגין כל אובדן או נזק אשר ייגרם לכל גורם אחר, לרבות עובדים או כל גורם אחר הפועל בשמם בביצוע המחקר.
3. אין לראות בכל זכות הניתנת על פי הסכם זה למשרד להדריך או להורות את הדוקטורנט או את המוסד או עובדיו או הפועלים בשמו אלא אמצעי להבטיח ביצוע הוראות הסכם זה, ולא יהיו למוסד או לדוקטורנט או לעובדיהם או הפועלים בשמם כל זכות של עובד מדינה, והם לא יהיו זכאים לקבל תשלומים, פיצויים או הטבות אחרות בקשר עם ביצוע הסכם.
4. המוסד יהיה אחראי לביצוע כל הניכויים שיש לבצעם על פי דין מהמלגה ועליו בלבד תחול האחריות לתשלום המסים, הארנונות, והתשלומים הסוציאליים והאחרים בהתאם לכל דין ונוהג.
5. במידה וייגרמו למשרד אגב ביצוע הסכם זה הוצאות בין בקשר לתביעה שתוגש נגד המשרד בין בנוגע למעשים או מחדלים של המוסד או של הדוקטורנט או של עובדיו או של הפועלים מטעמו להם אחראים המוסד או הדוקטורנט על-פי דין, המוסד ישפה את המשרד בעבור כל תביעה או הוצאה שנגרמה לו על פי פס"ד חלוט, כולל שכר טרחת עורך-דין, ובלבד שהמשרד הודיע למוסד על התביעה ואפשר למוסד להתגונן מפניה זמן סביר לאחר שנודע לו על קיומה.
6. למען הסר ספק, מובהר כי המוסד לא יהיה אחראי כלפי המשרד ולא ישפה את המשרד בכל מקרה בו התביעה ו/או הנזק ו/או ההוצאה כאמור יגרמו למשרד כתוצאה משימוש המשרד ברישיון השימוש אשר ניתן לו על פי הסכם זה או יישום תוצאות המחקר בכל דרך, או כתוצאה מיישום תוצאות המחקר בידי צד שלישי.
7. **ביטוח**

המוסד מתחייב לרכוש, ולקיים את כל הביטוחים המפורטים בזה, לטובתו ולטובת מדינת ישראל – משרד החינוך ולהציג למשרד החינוך, את הביטוחים הכוללים הכיסויים והתנאים הנדרשים כאשר גבולות האחריות לא יפחתו מהמצוין להלן:-

* + - 1. **ביטוח חבות המעבידים**
  1. המוסד יבטח את אחריותו החוקית כלפי עובדיו בביטוח חבות המעבידים בכל תחומי מדינת ישראל והשטחים המוחזקים.
  2. גבול האחריות לא יפחת מסך 5,000,000 דולר ארה"ב לעובד, למקרה ולתקופת הביטוח (שנה);
  3. הביטוח יורחב לכסות את חבותו של המבוטח כלפי קבלנים, קבלני משנה ועובדיהם היה ויחשב כמעבידם;
  4. הביטוח יורחב לשפות את מדינת ישראל – משרד החינוך היה ונטען לעניין קרות תאונת עבודה/מחלת מקצוע כלשהי כי הם נושאים בחבות מעביד כלשהם כלפי מי מעובדי המוסד, קבלנים, קבלני משנה ועובדיהם שבשירותו.
     + 1. **ביטוח אחריות כלפי צד שלישי**

1. המוסד יבטח את אחריותו החוקית על פי דיני מדינת ישראל בביטוח אחריות כלפי צד שלישי גוף ורכוש בגין פעילותו בכל תחומי מדינת ישראל והשטחים המוחזקים.
2. גבול האחריות לא יפחת מסך 250,000 דולר ארה"ב למקרה ולתקופת הביטוח (שנה);
3. בפוליסה ייכלל סעיף אחריות צולבת - CROSS LIABILITY;
4. הביטוח יורחב לכסות את חבותו של המבוטח כלפי צד שלישי בגין פעילות של קבלנים, קבלני משנה ועובדיהם;
5. הדוקטורנטים ורכושם ייחשבו צד שלישי;
6. הביטוח יורחב לשפות את מדינת ישראל – משרד החינוך ככל שייחשבו אחראים למעשי ו/או מחדלי המוסד וכל הפועלים מטעמו.
   * + 1. **כללי**

בכל פוליסות הביטוח הנ"ל יכללו התנאים הבאים:-

1. לשם המבוטח יתווספו כמבוטחים נוספים: מדינת ישראל – משרד החינוך, בכפוף להרחבי השיפוי כמפורט לעיל;
2. בכל מקרה של צמצום או ביטול הביטוח ע"י אחד הצדדים לא יהיה להם כל תוקף אלא אם ניתנה על כך הודעה מוקדמת של 60 יום לפחות במכתב רשום לחשב משרד החינוך;
3. המבטח מוותר על כל זכות שיבוב/תחלוף, תביעה, חזרה או השתתפות כלפי מדינת ישראל, משרד החינוך ועובדיהם, ובלבד שהוויתור לא יחול לטובת אדם שגרם לנזק מתוך כוונת זדון;
4. המוסד אחראי בלעדית כלפי המבטח לתשלום דמי הביטוח עבור כל הפוליסות ולמילוי כל החובות המוטלות על המבוטח על פי תנאי הפוליסות;
5. ההשתתפויות העצמיות הנקובות בכל פוליסה ופוליסה תחולנה בלעדית על המוסד;
6. כל סעיף בפוליסות הביטוח המפקיע או מקטין בדרך כל שהיא את אחריות המבטח, כאשר קיים ביטוח אחר לא יופעל כלפי מדינת ישראל, והביטוח הינו בחזקת ביטוח ראשוני המזכה במלוא הזכויות על פי הביטוח.
7. תנאי הכיסוי של הפוליסות הנ"ל, לא יפחתו מהמקובל על פי תנאי "פוליסות נוסח ביט", בכפוף להרחבת הכיסויים כמפורט לעיל.
8. חריג כוונה ו/או רשלנות רבתי יבוטל ככל שקיים.

העתקי פוליסות הביטוח, מאושרות ע"י המבטח או אישור בחתימתו על קיום הביטוחים כאמור, יומצאו על ידי המוסד למשרד החינוך עד למועד חתימת החוזה.

המוסד מתחייב בכל תקופת ההתקשרות החוזית עם מדינת ישראל – משרד החינוך, להחזיק בתוקף את פוליסות הביטוח. המוסד מתחייב כי פוליסות הביטוח תחודשנה על ידו מדי שנה בשנה, כל עוד החוזה עם מדינת ישראל – משרד החינוך בתוקף. המוסד מתחייב להציג את העתקי פוליסות הביטוח המחודשות מאושרות וחתומות ע"י המבטח או אישור בחתימת מבטחו על חידושן למשרד החינוך לכל המאוחר שבועיים לפני תום תקופת הביטוח.

**למען הסר כל ספק מוסכם בזה כי הביטוחים הנדרשים, גבולות האחריות ותנאי הכיסוי הם בבחינת דרישה מינימאלית המוטלת על המוסד, ואין בהם משום אישור המדינה או מי מטעמה להיקף וגודל הסיכון לביטוח ועליו לבחון את חשיפתו לסיכוני רכוש וחבות גוף ורכוש ולקבוע את הביטוחים הנחוצים לרבות היקף הכיסויים, וגבולות האחריות בהתאם לכך.**

אין בכל האמור בסעיפי הביטוח כדי לפטור את המוסד מכל חובה החלה עליו על פי דין ועל פי החוזה ואין לפרש את האמור כוויתור של מדינת ישראל – משרד החינוך על כל זכות או סעד המוקנים לה על פי דין ועל פי חוזה זה.

1. **הוראת קיזוז**
2. להבטחת כל התחייבויות צד ב' לפי הסכם זה, ימציא צד ב' למשרד הוראת קיזוז במקום ערבות חתומה עפ"י הנוסח המצ"ב.
3. הארכת תוקף הוראת קיזוז: במקרה שהמשרד יעשה שימוש בזכותו להאריך את תוקף החוזה, מתחייב צד ב' למסור למשרד לא פחות מ- 30 יום לפני תחילת התקופה המוארכת, הוראת קיזוז כאמור לעיל, שתהיה בתוקף למשך כל תקופת ההתקשרות הנוספת בתוספת של 60 יום והוראות החוזה זה יחולו עליה, בשינויים המחויבים לפי הענין.
4. **הוראות כלליות**
5. המוסד או הדוקטורנט אינם רשאים להעביר זכויות או חובות לפי הסכם זה, כולן או מקצתן לאחר ללא קבלת הסכמת המשרד מראש ובכתב.
6. אם אחד הצדדים לא ישתמש במקרה מסוים או במקרים מסוימים בזכויותיו לפי הסכם זה, לא ייחשב הדבר כויתור של אותו צד על זכויותיו אלה, לא לגבי המקרה המסוים ולא לגבי מקרים שיקרו לאחר מכן.
7. המשרד רשאי לקזז כל סכום או תשלום המגיע לו מהמוסד כנגד כל סכום או תשלום המגיע למוסד מהמשרד, לאחר מתן הודעה למוסד.

לראייה באנו על החתום

בשם המדינה (צד א'): בשם המוסד (צד ב'):

\_\_\_\_\_\_\_\_\_\_ \_\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

המדען הראשי סגן חשב המשרד חשב סמנכ"ל כספים

חתימה וחותמת המוסד

נספח א' לחוזה - לוח הזמנים לתשלום המלגה

**לוח זמנים לתשלום מילגה לדוקטורנט .......**

**נושא הדוקטורט....**

א. התשלומים למלגאי ישולמו בתשלומים חודשיים שווים, ובסך הכל: 250,000 ₪

ב. התשלומים לאוניברסיטה יבוצעו במועדים הבאים –

|  |  |  |  |
| --- | --- | --- | --- |
| **תקופה** | **מועד הגשת חשבונית ודוח התקדמות** | **סה"כ לתקופה** | **תפוקה** |
| 1.12.19-31.10.20 | 31.10.19 | 83,333 ₪ | דוח התקדמות +הגשת סקירת ספרות |
| 1.11.20-31.10.21 | 31.10.20 | 83,333 ₪ | דוח התקדמות+ הגשת סקירת ספרות |
| 1.11.21-31.11.22 | 31.11.21 | 83,334 ₪ | דוח סופי + הצגת המחקר בפני נציגי משרד החינוך |

נספח ב' לחוזה- הצעת המחקר לדוקטורט

**נספח ביטוח - אישור קיום ביטוחים**

מס' סימוכין:2130

לכבוד

**מדינת ישראל – משרד החינוך;**

א.ג.נ.,

הנדון: **אישור קיום ביטוחים**

הננו מאשרים בזה כי ערכנו למבוטחנו \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(להלן "המוסד")

לתקופת הביטוח מיום \_\_\_\_\_\_\_\_\_\_\_\_\_\_\_ עד יום \_\_\_\_\_\_\_\_\_\_\_\_\_\_\_\_בקשר למתן מלגות ע"ש זלמן ארן לדוקטורנטים מצטיינים בחינוך לשנת 2018, בהתאם לקול קורא ולחוזה עם מדינת ישראל – משרד החינוך, את הביטוחים המפורטים להלן:

**ביטוח חבות המעבידים, מס' פוליסה:\_\_\_\_\_\_\_\_\_\_\_\_\_\_\_\_\_\_**

1. אחריותו החוקית כלפי עובדיו בכל תחומי מדינת ישראל והשטחים המוחזקים.
2. גבול האחריות לא יפחת מסך 5,000,000 דולר ארה"ב לעובד, למקרה ולתקופת הביטוח (שנה).
3. הביטוח מורחב לכסות את חבותו של המבוטח כלפי קבלנים, קבלני משנה ועובדיהם היה ויחשב מעבידם.
4. הביטוח מורחב לשפות את מדינת ישראל – משרד החינוך היה ונטען לעניין קרות תאונת עבודה/מחלת מקצוע כלשהי כי הם נושאים בחבות מעביד כלשהם כלפי מי מעובדי המוסד, קבלנים, קבלני משנה ועובדיהם שבשירותו.

**ביטוח אחריות כלפי צד שלישי, מס' פוליסה:\_\_\_\_\_\_\_\_\_\_\_\_\_\_\_\_\_\_\_**

1. אחריותו החוקית על פי דיני מדינת ישראל בביטוח אחריות כלפי צד שלישי גוף ורכוש בגין פעילותו בכל תחומי מדינת ישראל והשטחים המוחזקים.
2. גבול האחריות לא יפחת מסך 250,000 דולר ארה"ב למקרה ולתקופת הביטוח (שנה).
3. בפוליסה ייכלל סעיף אחריות צולבת - CROSS LIABILITY.
4. הביטוח מורחב לכסות את חבותו של המבוטח כלפי צד שלישי בגין פעילות של קבלנים, קבלני משנה ועובדיהם.
5. הדוקטורנטים ורכושם ייחשבו צד שלישי.
6. הביטוח מורחב לשפות את מדינת ישראל – משרד החינוך ככל שייחשבו אחראים למעשי ו/או מחדלי המוסד וכל הפועלים מטעמו.

**כללי**

בפוליסות הביטוח נכללו התנאים הבאים:

1. לשם המבוטח יתווספו כמבוטחים נוספים: מדינת ישראל – משרד החינוך, בכפוף להרחבי השיפוי לעיל.
2. בכל מקרה של צמצום או ביטול הביטוח ע"י אחד הצדדים לא יהיה להם כל תוקף, אלא אם ניתנה על ידינו הודעה מוקדמת של 60 יום לפחות במכתב רשום לחשב משרד החינוך.
3. אנו מוותרים על כל זכות תחלוף/שיבוב, תביעה, השתתפות או חזרה כלפי מדינת ישראל – משרד החינוך ועובדיהם, ובלבד שהויתור לא יחול לטובת אדם שגרם לנזק מתוך כוונת זדון.
4. המוסד אחראי בלעדית כלפינו לתשלום דמי הביטוח עבור כל הפוליסות ולמילוי כל החובות המוטלות על המבוטח על פי תנאי הפוליסות.
5. ההשתתפויות העצמיות הנקובות בכל פוליסה ופוליסה תחולנה בלעדית על המוסד.
6. כל סעיף בפוליסות הביטוח המפקיע או מקטין בדרך כל שהיא את אחריות המבטח, כאשר

קיים ביטוח אחר לא יופעל כלפי מדינת ישראל, והביטוח הינו בחזקת ביטוח ראשוני המזכה במלוא הזכויות על פי הביטוח.

1. תנאי הכיסוי של הפוליסות הנ"ל, לא יפחתו מהמקובל על פי תנאי "פוליסות נוסח ביט\_\_\_\_\_\_\_\_\_(יש לציין שנה)", בכפוף להרחבת הכיסויים כמפורט לעיל.
2. חריג כוונה ו/או רשלנות רבתי מבוטל ככל שקיים.

**בכפוף לתנאי וסייגי הפוליסות המקוריות עד כמה שלא שונו במפורש על פי האמור באישור זה.**

בכבוד רב,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

תאריך\_\_\_\_\_\_\_\_\_\_\_\_\_\_ חתימת מורשה המבטח וחותמת המבטח

\* \* \*

הננו לשירותך בכל סיוע, מידע, והסבר שיידרש.

בברכה,

אושרית חלפון

ראש צוות ייעוץ ביטוחי

העתקים:

הגב' שרה שרווד, עו"ד – היועצת המשפטית של הקרן הפנימית לביטוחי הממשלה.

הגב' ליאת כהן – חתמת רכוש וחבויות